Izvješće sa 22. sjednice Upravnog vijeća Doma za starije osobe Trnje, Zagreb, Poljička 12, održane 11.02.2025. u 16:30 sati.

DNEVNI RED:

1. Usvajanje zapisnika sa 21. sjednice Upravnog vijeća
2. Financijsko izvješće za 2024. godinu i bilješke
3. Odluka o raspodjeli financijskih rezultata za 2024. godinu
4. Izvješća o obavljenom popisu sitnog inventara, osnovnih sredstava, materijala široke potrošnje i prehrambenih proizvoda i novčana sredstva potraživanja i obveze
5. Odluka o raspodjeli i isknjižavanju sitnog inventara i ostalih sredstava
6. Zapisnik o prihvaćanju izvješća o obavljenom popisu materijala široke potrošnje i prehrambenih proizvoda
7. Usvajanje Izvještaja o radu Doma za starije osobe Trnje za 2024.
8. Usvajanje Plana rada Doma za starije osobe Trnje za 2025.
9. Donošenje prijedloga Pravilnika o izmjenama pravilnika o radu
10. Donošenje Odluke o raspisivanju javnog natječaja za zakup poslovnog prostora
11. Davanje suglasnosti na prijedlog Odluke kojom se utvrđuje cijena dostave ručka za korisnike koji žive u zajedničkom kućanstvu
12. Donošenje Odluke o nabavi svježe junetine, janjetine i teletine i svježe svinjetine
13. Razno

Ad 1.

ZAKLJUČAK: Zapisnik sa 21. sjednice se usvaja jednoglasno

Ad. 2. i 3.

ZAKLJUČAK: Usvaja se financijsko izvješće za 2024. godinu.   
 i  
 ODLUKA: o raspodjeli rezultata za 2024. g.

Ad. 4., 5. i 6.

ZAKLJUČAK: Jednoglasno se usvajaju izvješća o obavljenom popisu sitnog inventara, osnovnih sredstava, materijala široke potrošnje i prehrambenih proizvoda i novčana sredstva potraživanja i obveze za 2024., te su jednoglasno donijete Odluke o rashodovanju i isknjižavanju dugotrajne nefinancijske materijalne imovine, o rashodovanju i isknjižavanju kratkotrajne nefinancijske materijalne imovine i Zapisnik o prihvaćanju izvještaja o obavljenom popisu materijala široke potrošnji i prehrambenih proizvoda.

Ad. 7.

ZAKLČJUČAK: Usvaja se Izvještaj o radu Doma za starije osobe Trnje za 2024. godinu.

Ad. 8.

ZAKLJUČAK: Jednoglasno se usvaja Plana rada Doma za starije osobe Trnje za 2025. godinu.

Ad. 9.

ZAKLJUČAK: Jednoglasno se donosi prijedlog Pravilnika o izmjenama pravilnika o radu.

Ad. 10.

ODLUKA:

**Članak 1.**

Pokreće se postupak davanja u zakup na određeno vrijeme poslovnog prostora u prizemlju Doma za starije osobe Trnje ukupne površine 30m2

**Članak 2.**

Natječaj će se pokrenuti objavom javnog natječaja kako slijedi:

Na temelju članka 4. i članka 22. Odluke o zakupu i kupoprodaji poslovnog prostora (SLUŽBENI GLASNIK Grada Zagreba broj: 19/22), Upravno vijeće Doma za starije osobe Trnje, Zagreb, Poljička ulica 12, raspisuje

**JAVNI NATJEČAJ**

za prikupljanje pisanih ponuda za davanje u zakup na određeno vrijeme poslovnog prostora

1. **POSLOVNI PROSTOR** koji se nalazi u prizemlju Doma za starije osobe Trnje, Poljička ulica 12, Zagreb ukupne površine 30m2

Poslovni prostor se daje u zakup na vrijeme od deset godina, s namjerom obavljanja djelatnosti :

* Uslužne djelatnosti, Osobne uslužne djelatnosti, Salon za uljepšavanje (manikiranje i pedikiranje).

Početni iznos mjesečne zakupnine iznosi **147,00 eura, bez PDV-a**.

**OPĆI UVJETI NATJEČAJA:**

1. Pravo podnošenja pisane ponude za poslovni prostor imaju fizičke osobe, fizičke osobe – obrtnici, te pravne osobe registrirane u Republici Hrvatskoj, odnosno s registriranom podružnicom u RH.
2. Kriterij za odabir najpovoljnije ponude ja najveći ponuđeni /mjesečni/ iznos zakupnine, uz udovoljavanje ostalim uvjetima natječaja.
3. Ako dva ili više natjecatelja ponude istu najvišu zakupninu, Povjerenstvo za zakup će pozvati te natjecatelje da u roku od 24 sata ponude u zatvorenoj omotnici novi iznos mjesečne zakupnine.
4. U slučaju da se na pravo prvenstva za isti poslovni prostor pozivaju osobe određene Zakonom o hrvatskim braniteljima iz Domovinskog rata i članovima njihovih obitelji, prednost imaju osobe određene Zakonom o hrvatskim braniteljima iz Domovinskog rata i članovima njihovih obitelji (NN 121/17).
5. Poslovni prostor na kojem je zasnovan zakup ne može se dati u podzakup bez pisane suglasnosti zakupodavca.
6. Početni iznos mjesečne zakupnine iskazan je bez PDV-a.
7. Osim zakupnine zakupnik je dužan plaćati ostale troškove, koji terete poslovni prostor prema odluci i ispostavljenom računu zakupodavca, kao i ostale naknade (javnobilježničke naknade, troškove osiguranja i sl.), a što će se regulirati ugovorom o zakupu.
8. Osobe koje sudjeluju u natječaju moraju položiti jamčevinu na blagajni Doma u trostrukom iznosu početnog iznosa zakupa.
9. Prostor se daje u zakup u viđenom stanju i može se pogledati svaki dan osim subote i nedjelje od 09:00 do 11:00 sati, ukoliko izabrani zakupnik želi provesti adaptaciju prostor za koji se nadmetao, obvezan je istu provesti o svom trošku, uz prethodnu suglasnost zakupodavca na predloženo projektno rješenje.
10. Neće se razmatrati ponude:

* Fizičkih i pravnih osoba koje su po bilo kojoj osnovi dužnici Grada Zagreba zbog neispunjenih obveza starijih od 3 mjeseca (komunalna naknada, komunalni doprinos zakupnina naknada za korištenje prostora i sl. odnosno čija su dugovanja podmirena nagodbom s Gradom Zagrebom, reprogramiranjem duga ili čija su dugovanja ostala neplaćena s osnove zastare,
* Fizičkim i pravnim osobama koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava,
* Pravne osobe koje nisu solventne,
* Fizičkih i pravnih osoba koje nisu podnesene u roku. Odnosno nisu potpune ili ne ispunjavaju uvjete uvijete iz javnog natječaja.

**PISANA PONUDA NA NATJEČAJ MORA SADRŽAVATI**

* 1. Ispunjeni obrazac koji je sastavni dio ovog javnog natječaja (Prilog 1) popunjen na računalu ili ručno tiskanim slovima i vlastoručno potpisan od strane ponuditelja odnosno ovlaštene osobe ponuditelja.
  2. Izvornik ili ovjerenu presliku potvrde o stanju poreznog duga ponuditelja što ju je izdala nadležna porezna uprava ministarstva nadležnog za financije, ne stariju od 30 dana od dana objave javnog natječaja, te izvornik ili ovjerenu presliku potvrde o nepostojanju duga ponuditelja s osnove potraživanja Grada Zagreba izdanu od gradskog upravnog tijela nadležnog za financije, ne stariju od 30 dana od dana objave javnog natječaja.
  3. Ispis izvatka sa službene internetske stranice odgovarajućeg registra, ne stariji od 30 dana od objave javnog natječaja, odnosno izvornik ili ovjerenu presliku rješenja ili izvatka iz odgovarajućeg registra, ne stariju od tri mjeseca od objave javnog natječaja, iz kojeg mora biti vidljivo da je ponuditelj registriran za obavljanje ponuđene djelatnosti.
  4. Dokaz o solventnosti (BON2 ili SOL2).
  5. Dokaz o uplati jamčevine.
  6. Izvornik ili ovjerenu presliku dokumentacije kojom se dokazuje prednost iz točke 4. Općih uvjeta natječaja ovog Javnog natječaja.
  7. Ovjerenu izjavu natjecatelja fizičke osobe - obrtnika da nije osnivač ili ovlaštena osoba za zastupanje pravne osobe ili izvornik ili ovjerenu presliku potvrde o nepostojanju duga pravne osobe s osnove potraživanja Grada Zagreba izdanu od gradskog upravnog tijela nadležnog za financije, ne stariju od 30 dana od dana objave javnog natječaja, ako je natjecatelj fizička osoba - obrtnik osnivač ili ovlaštena osoba za zastupanje te pravne osobe.
  8. Izvornik ili ovjerenu presliku potvrde o nepostojanju duga drugih pravnih osoba s osnove potraživanja Grada Zagreba izdanu od gradskog upravnog tijela nadležnog za financije, ne stariju od 30 dana od dana objave javnog natječaja, ako je osnivač ili ovlaštena osoba za zastupanje natjecatelja pravne osobe ujedno osnivač ili ovlaštena osoba za zastupanje tih drugih pravnih osoba.

**PREDAJA PONUDE:**

1. Ponudu sa dokazima o ispunjenim uvjetima natječaja dostaviti na adresu **Dom za starije osobe Trnje, Zagreb, Poljička ulica 12, s obveznom naznakom „NATJEČAJ ZA POSLOVNI PROSTOR redni broj prostora, NE OTVARATI“**.
2. Krajnji rok za dostavu ponude je 15 dana od objave natječaja na web stranici Doma za starije osobe Trnje
3. Javno otvaranje ponuda bit će \_.\_.2025. u \_:\_ sati u prostorijama Doma.
4. Dom zadržava pravo ne prihvatiti ni jednu ponudu.
5. Najpovoljnija ponuda smatrat će se ona koja uz ispunjene uvjete iz natječaja sadrži i najviši iznos zakupnine.
6. Odluku o izboru najpovoljnijeg natjecatelja donosi Upravno vijeće Doma.
7. O ishodu natječaja natjecatelj će biti pisano obaviješten u roku od 15 dana od dana otvaranja ponuda.
8. Izabrani natjecatelj za zakup poslovnog prostora obavezan je nakon primitka odluke, a prije sklapanja ugovora uplatiti razliku od visine tri ponuđene zakupnine uvećane
9. Izabrani natjecatelj za zakup poslovnog prostora obavezan je nakon primitka odluke, a prije sklapanja ugovora uplatiti razliku iznosa iz točke 8. Općih uvjeta natječaja ovog Javnog natječaja do visine tri ponuđene zakupnine uvećane za PDV.
10. Natjecatelju čija je ponuda izabrana kao najpovoljnija uplaćena jamčevina se uračunava u zakupninu, a ostalim natjecateljima uplaćena jamčevina vraća se u roku od 30 dana od konačnosti odluke.
11. Uplaćena jamčevina vraća se natjecatelju ako odustane od ponude najkasnije dan prije otvaranja ponuda.
12. Uplaćena jamčevina ne vraća se najpovoljnijem ponuditelju ako odustane od sklapanja ugovora o zakupu.
13. Izabrani ponuditelj dužan je najkasnije u roku od 15 dana od dostavljanja obavijesti o ishodu natječaja , sklopiti Ugovor o zakupu prostora, u protivnom, smatra će se da je odustao od sklapanja ugovora te će se ugovor sklopiti sa sljedećim najpovoljnijim ponuditeljem.
14. Nezadovoljni ponuditelj može izjaviti prigovor Upravnom vijeću Doma u roku od 8 dana od dana dostave. Upravno vijeće može odluku izmijeniti, potvrditi ili izjavljeni prigovor odbiti kao neosnovan. Odluka o prigovoru je konačna.

Te će se tražiti suglasnost na tekst natječaja od Grada Zagreba, Gradskog ureda za upravljanje imovinom i stanovanje.

Ad. 11.

ZAKLJUČAK: Daje se prethodna suglasnost na prijedlog Odluke kojom se utvrđuje cijena dostave ručka za korisnike koji žive u zajedničkom kućanstvu.

Ad. 12.

ODLUKE: Odobrava se nabava roba: svježa junetina, janjetina i teletina i svježa svinjetina, te se ujedno donose

i

ODLUKE: Kojima se daje suglasnost ravnatelju da ovlasti Grad Zagreb da provede javnu nabavu za predmete nabave: svježa junetina, janjetina i teletina i svježa svinjetina.

Završeno u 18:00 sati